Þrettándagleði Fljótsdalshéraðs og Hattar var haldinn á hefðbundinn hátt í gær með kyndlagöngu , brennu og flugeldasýningu ásamt því að íþróttamenn Hattar voru heiðraðir . Davíð Þór Sigurðarson , formaður Hattar , setti athöfnina í Lómatjarnargerði með ræðu um starf Hattar 2013 . Björn Ingimarsson bæjarstjóri ásamt Davíð kynntu íþróttamenn Hattar og afhentu verðlaun . Íþróttamaður Hattar árið 2013 var körfuboltamaðurinn , Eysteinn Bjarni Ævarsson . Eysteinn hefur leikið einkar vel í meistaraflokksliði Hattar á árinu . Þá var hann í vor valinn í 12 manna hóp U - 18 landsliðsins sem lék á Norðurlandamóti í Solna í Svíþjóð í maí . Í öðrum greinum voru eftirtaldir fyrir valinu . Blakmaður : Elínborg Valdsdóttir Fimleikamaður : Rebekka Karlsdóttir Frjálsíþróttamaður : Hrefna Ösp Heimisdóttir Knattspyrnumaður : Högni Helgason Handboltamaður : Maron Brynjar Árnason Taekwondomaður : Þuríður Nótt Björgvinsdóttir Þá var í annað sinn veitt starfsmerki Hattar en með þeim er fólk sem hefur lengi unnið óeigingjarnt starf í þágu félagsins heiðrað . Í ár hlutu þau Sigurjón Bjarnason og Helga Alfreðsdóttir starfsmerkið . Sigurjón fyrir vinnu í þágu félagsins á stofnárum þess og Helga fyrir vinnu í þágu frjálsíþrótta . Að athöfn lokinni var haldin flugeldasýning undir stjórn Björgunarsveitarinnar á Héraði .